ઉમરેઠ તાલુકાના ભાલેજના પરંતુ હાલમાં નડિયાદ ખાતે રહેતા આબિદહુસેન નઝમુલહુસેન મલેક સોના-ચાંદીના દાગીના બનાવીને ગામડાઓમાં વેચવાનો ધંધો કરે છે. તેમનો ભાગીદાર આણંદમાં રહે છે અને તેમણે કાનની બુટ્ટીઓ બનાવવા માટે આપી હતી. જેથી તે લેવા માટે નડિયાદથી રાત્રીના સુમારે ટ્રેન મારફતે આણંદ આવ્યા હતા. શનિવારે સાડા આઠેક વાગ્યાના સુમારે આણંદના પ્લેટફોર્મ નંબર એક ઉપર ઉતરીને ચાલતા-ચાલતા પાંચ નંબરના પ્લેટફોર્મ પર ગયા હતા જ્યાં પેટમાં દુઃખાવો થતાં કુદરતી હાજતે જવું પડે તેવું લાગતાં પાંચ નંબરના પ્લેટફોર્મ નંબર ઉપર આવેલા શૌચાલયમાં ગયા હતા. પરંતુ ત્યાં ખૂબ ગંદકી હોઇ પાછા આવીને બાંકડા ઉપર બેસી ગયા હતા.